sukhrobnurali/uzbek-legal-corpus huggingface dataset:
“OʻZBEKSUVQURILISh” KONSERNINING JIZZAX POLITEXNIKUMI TOʻGʻRISIDA
(resolution, 2021-02-22)

Yangi tashkil qilingan Jizzax politexnika institutining oʻquv-moddiy negizini yaxshilash maqsadida Oʻzbekiston Respublikasi Prezidenti huzuridagi Vazirlar Mahkamasi qaror qiladi: 1. “Oʻzbeksuvqurilish” konserni, Jizzax politexnika institutining oʻquv-moddiy negizini yaxshilash maqsadida Oʻzbekiston Respublikasi Oliy va oʻrta maxsus taʼlim vazirligi va Jizzax viloyati hokimining Jizzax politexnikumining binolari, asosiy va yordamchi fondlari, transport vositalari, oʻquv-laboratoriya va boshqa uskunalarini Jizzax politexnika instituti tasarrufiga berish toʻgʻrisidagi taklifi maʼqullansin. 2. Jizzax politexnikumida hozirgi kunda taʼlim olayotgan oʻquvchilar Jizzax industrial texnikumiga oʻtkazilib, ularning egallayotgan mutaxassisliklari boʻyicha oʻqishni tamomlashlari taʼminlansin. 3. Oʻzbekiston Respublikasi Oliy va oʻrta maxsus taʼlim vazirligi (J. Abdullayeva) va “Oʻzbeksuvqurilish” konserni (F.B. Xasanov) Jizzax viloyati hokimi (A. Toshkenboyev) bilan birgalikda: shu yilning 15-avgustiga qadar texnikumga tegishli bino va uskunalarni institutga berish yuzasidan tegishli tadbirlarni amalga oshirsinlar; texnikumning tugatilishi munosabati bilan boʻshab qoladigan oʻqituvchi va xodimlarni oʻz mutaxassisliklari boʻyicha ishga joylashtirish chorasini koʻrsinlar. 4. Oʻzbekiston Respublikasi Moliya vazirligi Oʻzbekiston Respublikasi Oliy va oʻrta maxsus taʼlim vazirligining budjetiga tegishli oʻzgartirishlar kiritilsin. 5. Mazkur qarorning bajarilishini nazorat qilish Vazirlar Mahkamasining Ijtimoiy masalalar, fan va madaniyat boʻlimiga yuklatilsin.
TAʼLIM TOʻGʻRISIDAGI NORMATIV HUJJATLARINI TASDIQLASh VA ULARNI AMALGA OShIRIShGA OID ChORA-TADBIRLAR HAQIDA
(resolution, 2021-02-22)

Oʻzbekiston Respublikasi Oliy Kengashining “Taʼlim toʻgʻrisida” gi Oʻzbekiston Respublikasi Qonunini amalga kiritish tartibi haqida” 1992-yil 2-iyuldagi qaroriga muvofiq Vazirlar Mahkamasi qaror qiladi: 4. Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi, Fan va texnika davlat qoʻmitasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari: belgilab qoʻyilsinki, mazkur qaror bilan tasdiqlangan taʼlim muassasalarini attestatsiyadan oʻtkazish va roʻyxatdan oʻtkazish toʻgʻrisidagi Nizomga muvofiq 1993—1996-yillarda Oʻzbekiston Respublikasining barcha taʼlim muassasalarini attestatsiyadan oʻtkazishlari kerak; uch oy muddatda respublika taʼlim muassasalarini attestatsiyadan oʻtkazish jadvalini ishlab chiqsinlar va tasdiqlasinlar; qoʻyilgan vazifalarni hal etish uchun Oʻzbekiston Respublikasi hududida faoliyat koʻrsatayotgan barcha taʼlim muassasalari vaqtincha roʻyxatdan oʻtkazilgan deb hisoblasinlar. 5. Oʻzbekiston Respublikasi Xalq taʼlimi vazirligi: 1998-99 oʻquv yilida taʼlimning yangi tizimiga oʻtish toʻliq nihoyasiga yetkazilgunga qadar, III darajali umumtaʼlim maktablarining ixtisosi belgilanmagan sinflariga oʻquvchilarni tanlovsiz qabul qilishga ruxsat etsin; “Oʻzistiqbolstat” davlat qoʻmitasi va Mehnat vazirligi bilan birgalikda 1994-yilning 1-yanvarigacha yoshlarni ommaviy ishchi kasblari boʻyicha tayyorlashni amalga oshirish dasturini ishlab chiqsin va tasdiqlasin, bunda tayyorlov tizimiga Oʻzbekiston uchun anʼanaviy boʻlgan faoliyat turlari boʻyicha xalq ustalari va hunarmandlarni koʻplab jalb qilish nazarda tutilsin. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan kelishib uch oy muddatda pedagog xodimlarga boʻlgan ehtiyojlarni hisobga olib pedagogika bilim yurtlari tarmoqlarini tartibga solish toʻgʻrisida Vazirlar Mahkamasiga takliflar kiritsin. 6. Mazkur qarorning bajarilishini nazorat qilish Bosh vazirning oʻrinbosari M. Q. Qoraboyev zimmasiga yuklatilsin.
Surxondaryo viloyati Ichki ishlar boshqarmasi organlari va boʻlimlarini mustahkamlash toʻgʻrisida
(resolution, 1993-08-11)

Surxondaryo viloyatining chegara zonasida kriminogen vaziyati keskinlashgani munosabati bilan hamda jinoyatchilikka va giyohvandlik vositalarining noqonuniy aylanishiga qarshi kurashishni kuchaytirish maqsadida Vazirlar Mahkamasi qaror qiladi: 1. Surxondaryo viloyati ichki ishlar boshqarmasida giyohvandlik va giyohvandlik vositalarining noqonuniy aylanishiga qarshi kurashish boʻlinmasi, patrul-post saf boʻlinmalari, alohida militsiya yoʻl-patrul rotasini tashkil etish, militsiyaning uchastka inspektorlari xizmatini kuchaytirish uchun Oʻzbekiston Respublikasi Ichki ishlar vazirligiga 150 ta qoʻshimcha shtat, ilovaga muvofiq, ajratilsin 2. Oʻzbekiston Respublikasi Moliya vazirligi, “Oʻzkontraktorg” Oʻzbekiston Respublikasi Ichki ishlar vazirligiga qoʻshimcha shtat ajratilishi munosabati bilan uni moliyalashtirish va moddiy-texnika taʼminoti taʼminlasin. 3. Oʻzbekiston Respublikasi Ichki ishlar vazirligi qisqa vaqt ichida Surxondaryo viloyati IIB uchun qoʻshimcha ajratilgan shtat tarkibini jinoyatchilik va giyohvandlik vositalarining noqonuniy aylanishiga qarshi qatʼiy kurash olib borishga qodir, tajribali va malakali ichki ishlar xodimlari bilan toʻldirsin.
OʻZBEKISTON RESPUBLIKASI ICHKI ISHLAR VAZIRLIGINING YONGʻINDAN SAQLASH OLIY TEXNIK MAKTABINI TASHKIL ETISH TOʻGʻRISIDA
(resolution, 2025-10-21)

Yongʻin xavfsizligi mutaxassislarini qayta tayyorlash tizimini takomillashtirish va Oʻzbekiston ichki ishlar vazirligi oʻquv yurtlari tuzilmasini eng maqbul holga keltirish maqsadida Vazirlar Mahkamasi qaror qiladi: 1. Yongʻin xavfsizligi muhandislari Toshkent fakulteti va Oʻzbekiston Respublikasi Ichki ishlar vazirligining yongʻin xavfsizligi mutaxassislarini tayyorlash va ichki ishlar organlari boshliqlari tarkibi malakasini oshirish boʻyicha Toshkent yongʻindan saqlash texnik bilim yurti negizida Oʻzbekiston Respublikasi Ichki ishlar vazirligining Yongʻindan saqlash oliy texnik maktabi tashkil etilsin. Oʻzbekiston Respublikasi Ichki ishlar vazirligining Yongʻindan saqlash oliy texnik maktabini tashkil etish birlashtiriladigan oʻquv yurtlari doimiy va oʻzgaruvchan tarkibning amaldagi umumiy soni doirasida amalga oshirilsin. 2. Oʻzbekiston Respublikasi Ichki ishlar vazirligi Oʻzbekiston Respublikasi Oliy va oʻrta maxsus taʼlim vazirligi bilan kelishgan holda bir oy muddatda Yongʻindan saqlash oliy texnik maktabining Ustavini va tuzilmasini ishlab chiqsin va tasdiqlasin. 3. Oʻzbekiston Respublikasi Moliya vazirligi Oʻzbekiston Respublikasi Ichki ishlar vazirligining Yongʻindan saqlash oliy texnik maktabini 1993-yilda moliyaviy taʼminlashni Oʻzbekiston Respublikasi Ichki ishlar vazirligini mablagʻ bilan taʼminlash uchun ajratilgan budjet mablagʻlari doirasida amalga oshirsin. 4. Oʻzbekiston Respublikasi Istiqbolni belgilash va statistika davlat qoʻmitasi bir oy muddatda Oʻzbekiston Respublikasi Ichki ishlar vazirligiga 1993-1994-yillarda Yongʻindan saqlash oliy texnik maktabining oʻquv-laboratoriya binosi qurilishini nihoyasiga yetkazish uchun mablagʻ binosi ajratish toʻgʻrisidagi masalani koʻrib chiqsin.
OʻZBEKISTON RESPUBLIKASI DAVLAT ARXITEKTURA VA QURILISh (“DAVARXITEKTQURILISh”) QOʻMITASINI TAShKIL ETISh TOʻGʻRISIDA
(decree, 2018-07-31)

Investitsiya faoliyatini boshqarishning tashkiliy shakllarini takomillashtirish, qurilish kompleksining samarali faoliyat koʻrsatishini taʼminlash, yangi arxitektura va shaharsozlik siyosatini ishlab chiqish hamda amalga oshirish maqsadida: 1. Oʻzbekiston Respublikasi Davlat qurilish ishlari qoʻmitasi hamda Davlat qurilish ishlari qoʻmitasi huzuridagi Davlat arxitektura va shaharsozlik qoʻmitasi negizida Oʻzbekiston Respublikasi Davlat arxitektura va qurilish qoʻmitasi tashkil etilsin. 3. Belgilab qoʻyilsinki, Oʻzbekiston Respublikasi Davlat arxitektura va qurilish qoʻmitasining oʻz vakolatlari doirasida qabul qilgan qarorlari vazirliklar, idoralar, konsernlar, korporatsiyalar, uyushmalar, korxonalar (birlashmalar), muassasalar va tashkilotlar, mahalliy boshqaruv idoralari, mansabdor shaxslar va fuqarolar ijro etishlari uchun majburiydir. 4. Oʻzbekiston Respublikasining Vazirlar Mahkamasi 10 kun muddat ichida Oʻzbekiston Respublikasi Davlat arxitektura va qurilish qoʻmitasini tashkil etish va uning faoliyati masalalariga doir qaror qabul qilib, qoʻmitaning Nizomi va tuzilmasini tasdiqlasin.
VAZIRLAR MAHKAMASINING 1992-YIL 30 APRELDAGI 220-SON QARORIGA 2-ILOVANI QISMAN OʻZGARTIRISh TOʻGʻRISIDA
(resolution, 1994-03-11)

Vazirlar Mahkamasi qaror qiladi: Vazirlar Mahkamasining “Oʻzbekiston Respublikasiga mahsulot keltirish va uni respublikadan tashqariga chiqarish boʻyicha Vazirlar Mahkamasi ilgari qabul qilgan qarorlarning qanday bajarilayotganligi hamda bu ishda zarur tartib oʻrnatish chora-tadbirlari toʻgʻrisida”1992-yil 30-apreldagi 220-son qaroriga 2-ilovaning 16-bandini qisman oʻzgartirib belgilansinki, mustaqil ravishda sotish uchun korxonalar va xoʻjaliklar ixtiyorida qoldiriladigan vino materiallarini respublika tashqarisiga chiqarish uchun ruxsatnoma (litsenziya)lar “Oʻzmevasabzavotuzumsanoat” konserni tomonidan beriladi.
OʻZBEKISTON RESPUBLIKASI DAVLAT ILMIY-TEXNIKA SIYOSATINING USTuVOR YOʻNALIShLARI TOʻGʻRISIDA
(resolution, 2021-02-22)

Respublikaning ilmiy-texnikaviy imkoniyatlarini saqlab qolish va mustahkamlash, Oʻzbekistonni ijtimoiy-iqtisodiy rivojlantirishning muhim muammolarini hal etish uchun uning kuchlarini qayta yoʻnaltirish va bir joyga toʻplash maqsadida Vazirlar Mahkamasi qaror qiladi: 1. Oʻzbekiston Respublikasi Fanlar akademiyasi, Oʻzbekiston Qishloq xoʻjaligi fanlari akademiyasi, vazirliklar va idoralar bilan kelishilgan Oʻzbekiston Respublikasining 1993-yilgi va yaqin kelajakka moʻljallangan davlat ilmiy-texnika siyosatining ustuvor yoʻnalishlari va davlat ilmiy-texnika dasturlari roʻyxati 1, 2-ilovalarga* muvofiq tasdiqlansin. 2. Oʻzbekiston Respublikasi Fan va texnika davlat qoʻmitasi: tadqiqotlarning ustuvorligidan kelib chiqqan holda fanni rivojlantirish uchun 1993-yilga ajratilgan budjet mablagʻlarini davlat va tanlov ilmiy-texnika dasturlarini amalga oshirish, shuningdek, fundamental tadqiqotlar jamgʻarmasini shakllantirish uchun yoʻnaltirsin; ilgʻor texnologiyalarga olib chiqishni taʼminlovchi tashabbuskor tadqiqotchilik ishlarini moliyaviy taʼminlash uchun mablagʻlarning umumiy hajmidan 2,5 foizgacha boʻlgan miqdorda budjet mablagʻlarining zaxiralarini tashkil etsin; ajratilgan mablagʻlarning aniq maqsadlarda foydalanilishi ustidan qatʼiy nazoratni taʼminlasin. 3. Mazkur qarorning bajarilishini nazorat qilish Bosh vazirning oʻrinbosari M.Q. Qoraboyevga yuklatilsin.
XORIJIY VALYUTADA SOLIQ BOʻLMAGAN DAVLAT TOʻLOVLARINI OLISh VA TAQSIMLASh TARTIBI TOʻGʻRISIDA
(decree, 2021-04-30)

Xorijiy valyutada davlat bojlari, yigʻimlari va soliq boʻlmagan boshqa toʻlovlar olishni tartibga solish va valyuta tushumlaridan samarali foydalanish maqsadida: 1. Belgilab qoʻyilsinki: qonun hujjatlarida belgilangan hollarda, xorijiy valyutada olinadigan davlat boji, yigʻimlar va soliq boʻlmagan boshqa toʻlovlarning bir qismi vazirliklar, davlat qoʻmitalari, idoralar va xoʻjalik boshqaruvi organlari maxsus jamgʻarmalarining valyuta hisobvaraqlariga oʻtkaziladi. vazirliklar, davlat qoʻmitalari, idoralar va xoʻjalik boshqaruvi organlari maxsus valyuta jamgʻarmalarining mablagʻlari ularning xohishiga koʻra moddiy-texnika bazasini mustahkamlash, kadrlar tayyorlash va xizmat safari xarajatlari uchun foydalaniladi. 2. “Oʻzbekiston Respublikasi Davlat Bojxona qoʻmitasi tashkil etish toʻgʻrisida” Oʻzbekiston Respublikasi Prezidentining 1992-yil 10-avgustdagi farmonining valyuta tushumlarini taqsimlashga taalluqli 10-bandi oʻz kuchini yoʻqotgan deb hisoblansin. 3. Vazirlar Mahkamasi bir hafta muddat ichida vazirliklar, davlat qoʻmitalari, idoralar va xoʻjalik boshqaruvi organlari xorijiy valyutada oladigan davlat bojlari, yigʻimlari va soliq boʻlmagan boshqa toʻlovlarni hamda ularning miqdorlari (stavkalari)ni belgilab beruvchi qaror qabul qilsin.
Umumiy foydalaniladigan havo, temir yoʻl, ichki suv va avtomobil transporti yoʻlovchilarini majburiy sugʻurta qilish boʻyicha sugʻurta summalari va sugʻurta tariflari miqdorlari toʻgʻrisida
(resolution, 2015-09-21)

“Umumiy foydalanishdagi havo, temir yoʻl, ichki suv va avtomobil transporti yoʻlovchilarining majburiy shaxsiy davlat sugʻurtasi toʻgʻrisida”gi Oʻzbekiston Respublikasi Qonunini ijro etish maqsadida Vazirlar Mahkamasi qaror qiladi: 1. Oʻzbekiston Respublikasining transport vositalariga chipta sotib olgan havo, temir yoʻl, ichki suv va umumiy foydalanishdagi avtomobil transporti yoʻlovchilarining majburiy boʻyicha sugʻurta summasi har bir yoʻlovchi uchun eng kam oylik ish haqining 40 baravari miqdorida, sugʻurta mukofoti miqdori — eng kam oylik ish haqining 0,2 foizi miqdorida belgilansin. Xorijiy erkin almashtiriladigan valyutaga chipta sotib olinganda sugʻurta summasining miqdori 20000 dollar, sugʻurta mukofoti miqdori — 2 dollar, yoxud ushbu summaning boshqa xorijiy valyutadagi teng qiymati miqdorida belgilansin. Sugʻurta mukofoti chipta qiymatiga qoʻshiladi. 2. Umumiy foydalaniladigan havo, temir yoʻl, ichki suv va avtomobil transporti yoʻlovchilarini majburiy sugʻurta qilish tegishli litsenziyaga ega boʻlgan sugʻurtalovchilar tomonidan amalga oshiriladi; 3. Oʻzbekiston Respublikasi Moliya vazirligi oʻn kun muddatda havo, temir yoʻl, ichki suv va umumiy foydalanishdagi avtomobil transporti yoʻlovchilarini majburiy sugʻurta qilish qoidalarini tasdiqlasin.
TOʻRTKOʻL SHAHRINING 120 YILLIGINI NISHONLASH TOʻGʻRISIDA
(decree, 1993-07-30)

Qoraqalpogʻiston Respublikasining birinchi poytaxti boʻlgan Toʻrtkoʻl shahrining respublika tarixiy, ijtimoiy va madaniy taraqqiyotida tutgan muhim oʻrnini, shuningdek, Qoraqalpogʻiston Respublikasi Oliy Kengashi va Vazirlar Kengashi, koʻplab mehnatkashlarning taklif-istaklarini eʼtiborga olib: 1. Toʻrtkoʻl shahrida bayram tantanalarini oʻtkazish 1993-yil noyabr oyining uchinchi oʻn kunligiga belgilansin. Bayramni tayyorlash va oʻtkazish boʻyicha Tashkiliy qoʻmita ilova* etilayotgan roʻyxat asosida tasdiqlansin. 2. Oʻzbekiston Respublikasi Vazirlar Mahkamasi bir haftalik muddat ichida Qoraqalpogʻiston Respublikasi Oliy Kengashi va Vazirlar Kengashi hamda Tashkiliy qoʻmita taqdim etgan takliflar asosida zarur chora-tadbirlar tizimini va sarf-xarajatlar miqdorini belgilovchi qaror loyihasini hozirlasin. 3. Mazkur Farmon ijrosini nazorat qilish Bosh vazirning birinchi oʻrinbosari I. H. Joʻrabekov zimmasiga yuklatilsin.
OʻZBEKISTON RESPUBLIKASI TAShQI IShLAR VAZIRLIGI UChUN OBYEKTLAR QURISh TOʻGʻRISIDA
(resolution, 2021-02-22)

Oʻzbekiston Respublikasi Tashqi ishlar vazirligi uchun obyektlar qurishni taʼminlash maqsadida Vazirlar Mahkamasi qaror qiladi: 1. Baynalminal koʻchasidagi istirohat bogʻi tegrasidagi qurilishi tugallanmagan obyektlar Tashqi ishlar vazirligi uchun chet el delegatsiyalarini qabul qilish binolariga moslashtirilsin. 2. Baynalminal koʻchasidagi istirohat bogʻi tegrasidagi obyektlar va 50 avtomashinaga moʻljallangan garaj qurilishini tugallash boʻyicha buyurtmachi etib Toshkent shahar hokimligining kapital qurilish bosh boshqarmasi, bosh pudratchi tashkiloti etib “Toshkent qurilish” davlat korporatsiyasi, bosh loyihalashtiruvchi etib Oʻzbekiston shaharlar qurilishini loyihalashtirish ilmiy-tadqiqot instituti belgilansin. Loyiha-smeta hujjatlarini topshirishni tugallash muddatlari — 1993-yil noyabr oyi, qurilish ishlarini tugallash — 1994-yil iyun oyi deb belgilansin. 3. “Oʻzistiqbolstat” davlat qoʻmitasi, Oʻzbekiston Respublikasi Moliya vazirligi istirohat bogʻi tegrasidagi obyektlar va 50 avtomashinaga moʻljallangan garaj qurilishini 1994-yilda tugallash uchun Toshkent shahar hokimligining kapital qurilish bosh boshqarmasiga budjetdan zarur kapital mablagʻlar, shu jumladan, xorijiy asbob-uskunalar va materiallar, shuningdek, rasmiy delegatsiyalarga xizmat koʻrsatish uchun transport vositalarini sotib olish uchun hisob-kitoblarga muvofiq erkin almashtiriladigan valyutada mablagʻlar ajratishni nazarda tutsinlar. 4. Obyektlarni foydalanishga topshirishni jadallashtirish maqsadida “Oʻzsanoatqurilishbank”ka mazkur qurilishga Vazirlar Mahkamasining 1993-yil 21-iyundagi 300-son qarori bilan ajratilgan kapital mablagʻlapni 1993-yilda imtiyozli ravishda moliyaviy taʼminlashga ruxsat berilsin. 5. Oʻzbekiston Respublikasi Tashqi ishlar vazirligi obyektlarni chet el delegatsiyalarini qabul qilish binolariga moslashtirish shartlari (loyihalashtirish uchun topshiriq)ni kelishib olsin hamda loyihalashtirish va qurilish davrida xalqaro Standart meʼyorlariga rioya etilishi ustidan nazoratni amalga oshirsin. 6. “Oʻzshartnomasavdo” va “Oʻzbeksavdo” davlat uyushmalari, “Oʻzqurilishmateriallari” konserni zimmasiga oʻz nomenklaturalari boʻyicha zarur materiallar, asbob-uskunalar va transport vositalarini hisob-kitoblarga muvofiq yetkazib berish vazifasi yuklatilsin. 7. Oʻzbekiston Respublikasi Milliy xavfsizlik xizmati, “Oʻzdavteleradio” kompaniyasi, Oʻzbekiston Respublikasi Aloqa vazirligi, hukumat aloqasi xizmati Chet el delegatsiyalarini qabul qilish uyiga xizmat koʻrsatish va undan foydalanishning texnik shartlarini bersinlar. 8. Toshkent shahar hokimligi kapital qurilish bosh boshqarmasi qurilish tugallangandan keyin obyektlarni foydalanish uchun Oʻzbekiston Respublikasi Tashqi ishlar vazirligi balansiga oʻtkazsin. 9. Mazkur qarorning bajarilishini nazorat qilish Bosh vazir oʻrinbosari oʻrtoq K. N. Toʻlaganov zimmasiga yuklatilsin.
OʻZBEKISTON KASABA UYuShMALARI FEDERATSIYASI KENGAShINING QURILAYOTGAN MAʼMURIY BINOSINI TOShKENT ShAHAR HOKIMLIGINING MEHMONXONASIGA MOSLAShTIRISh TOʻGʻRISIDA
(resolution, 2021-02-22)

Vazirlar Mahkamasi va Oʻzbekiston Kasaba uyushmalari Federatsiyasi Kengashi qaror qiladilar: 1. Oʻzbekiston Kasaba uyushmalari Federatsiyasi Kengashining qurilayotgan maʼmuriy binosi Toshkent shahar hokimligi mehmonxonasi kompleksiga moslashtirilsin. 2. “Oʻzistiqbolstat” davlat qoʻmitasi, Moliya vazirligi 1994-yilda mehmonxona kompleksi qurilishini nihoyasiga yetkazish uchun Toshkent shahar hokimligiga zarur mablagʻlap ajratishni nazarda tutsinlar. 3. Kasaba uyushmalari Federatsiyasi Kengashi Ishlar boshqarmasi qurilayotgan “Uyushmalar uyi” maʼmuriy binosini 1993-yil 1-apreldagi holatiga koʻra Toshkent shahar hokimligiga bersin. Toshkent shahar hokimligi mehmonxona kompleksi foydalanishga topshirilgandan keyin undan birgalikda foydalanish va foydani uning qurilishiga sarflangan mablagʻlapga mutanosib ravishda taqsimlash toʻgʻrisida Kasaba uyushmalari Federatsiyasi Kengashi Ishlar boshqarmasi bilan shartnoma tuzsin. 4. Toshkent shahar bosh rejalashtirish ilmiy-tadqiqot va loyihalash instituti maʼmuriy binoni mehmonxona kompleksiga moslashtirish boʻyicha loyiha ishlarini bajarsin hamda ishchi hujjatlarini buyurtmachi bilan kelishilgan muddatda bersin. 5. “Oʻzshartnomasavdo” davlat uyushmasi taqdim etilgan asoslangan materiallarga muvofiq mehmonxona qurilishiga moddiy-texnika resurslari va asbob-uskunalar ajratsin. 6. Toshkent shahar hokimligi, “Toshkentqurilish” davlat korporatsiyasi mehmonxonani 1994-yilning birinchi yarim yilligida foydalanishga topshirish boʻyicha tadbirlarni ishlab chiqsinlar va amalga oshirsinlar. 7. “Oʻzsanoatqurilishbank”ka 1993-yilda maʼmuriy binoni qayta moslashtirish va Toshkent shahrida mehmonxona kompleksi qurilishi boʻyicha bajariladigan ishlarni Vazirlar Mahkamasining 1993-yil 21-iyundagi 300-son qaroriga muvofiq imtiyozli mablagʻ bilan taʼminlashga ruxsat berilsin.
OʻZBEKISTON RESPUBLIKASIDA KIChIK VA OʻRTA TADBIRKORLIKNI RIVOJLANTIRIShGA KOʻMAKLAShUVChI JAMGʻARMANI TAShKIL ETISh TOʻGʻRISIDA
(decree, 1995-07-26)

Bozor munosabatlarini rivojlantirishni, bozorga xizmat koʻrsatuvchi tarmoqlarni takomillashtirishni, kichik va oʻrta tadbirkorlikka taʼsirchan moddiy va moliyaviy yordam berishni kuchaytirish maqsadida, shuningdek respublika tadbirkorlarining koʻpgina murojaatlarini hisobga olib: 1. Oʻzbekiston Respublikasida kichik va oʻrta tadbirkorlikni rivojlantirishga koʻmaklashuvchi jamgʻarmani taʼsis etish toʻgʻrisidagi “Ipak yoʻli” va “Agroxizmat” aksionerlik jamiyatlari, Oʻzbekiston Respublikasi “Tadbirkor” aksionerlik-tijorat banki, “Rustambank” universal tijorat banki, “Yuniteks Interneyshnl” va boshqa qoʻshma korxonalarning takliflari maʼqullansin. 2. Quyidagilar taʼsis etilgan Jamgʻarmaning asosiy vazifalari ekanligi inobatga olinsin: kichik va oʻrta tadbirkorlikni qoʻllab-quvvatlash, bozorga xizmat koʻrsatuvchi tarmoqlarni shakllantirish yoʻli bilan bozor munosabatlarini bosqichma-bosqich rivojlantirish sohasida davlat siyosatini oʻtkazishga koʻmaklashish; mahsulot va xizmatlar bozorini oʻrganish, Jamgʻarmaning moliyaviy mablagʻlarini birinchi navbatda taqchil xalq isteʼmoli mollari va jihozlari ishlab chiqaruvchi tadbirkorlik tuzilmalariga, shuningdek yangi ish joylarini vujudga keltirishga, chetdan keltiriladigan mahsulot oʻrnini qoplash va eksportni kengaytirish tadbirlarini amalga oshirishga, ishlab chiqarishni koʻpaytirish va respublikaning bozorlarini mollar bilan toʻldirishga ajratish; kichik va oʻrta tadbirkorlik tuzilmalarining innovatsiya faoliyatini qoʻllab-quvvatlash, raqobatbardoshli tayyor mahsulotning yangi turlarini ishlab chiqarishni yoʻlga qoʻyishni ragʻbatlantirish, muayyan loyihalarni amalga oshirish uchun respublikamizning va xorijiy sarmoyalarni jalb etish; tadbirkorlik tuzilmalarining ularga Jamgʻarmadan ajratilgan mablagʻlarni samarali foydalanish ustidan nazorat qilishning mexanizmini ishlab chiqish. 3. Kichik va oʻrta tadbirkorlikni vujudga keltirishda davlat yoʻli bilan moddiy va moliyaviy yordam berish uchun jamgʻarmani tashkil etishga Vazirlar Mahkamasi zaxirasidan 500 million soʻm ajratilsin. 4. Oʻzbekiston Respublikasining Vazirlar Mahkamasi bir oy muddat ichida taʼsischilarning Jamgʻarma faoliyatini tashkil etish va uning ishini davlat yoʻli bilan qoʻllab-quvvatlash haqidagi takliflarini koʻrib chiqsin.